SNAPI

Projektna dokumentacija

Verzija 2.0

Sadržaj

1. Puni naziv projekta 3

2. Skraćeni naziv projekta 3

3. Opis problema/teme projekta 3

4. Cilj projekta 3

5. Voditelj studentskog tima 3

6. Rezultat(i) 3

7. Slični projekti 4

8. Resursi 4

9. Glavni rizici i njihovo smanjivanje 5

10. Glavne faze projekta 6

11. Struktura raspodijeljenog posla (engl. *Work Breakdown Structure* - WBS) 7

12. Kontrolne točke projekta 7

13. Gantogram 8

14. Zapisnici sastanaka 9

Prijedlog i plan projekta

# Puni naziv projekta

Razvoj aplikacija pomoću aplikacijskog programskog sučelja.

# Skraćeni naziv projekta

SNAPI (Social Network Application Programming Interface).

# Opis problema/teme projekta

Društvene mreže u današnjem svijetu doživljavaju eksponencijalan razvoj. Kao posljedica toga dolazi i do povećanja mogućnosti pristupanja društvenim mrežama. Upravo tim izazovima ćemo se baviti u ovom projektnom zadatku. Naša tema je shvaćanje pozadinskog rada društvenih mreža te kako pomoću aplikacijskog programskog sučelja pristupati raznim društvenim mrežama.

Projektni tim se sastoji od 6 članova i zajedničkim radom ćemo pokušati riješiti zadani problem. Svrha ovog projekta je da svi prođu kroz svaku fazu projektnog zadatka. Svatko će dobiti vlastitu društvenu mrežu koju će trebati proučiti i napraviti program pomoću kojega će moći dohvatiti određene podatke.

# Cilj projekta

Naučiti objektno orijentirani programski jezik Java te skriptni jezik PHP, naučiti se koristiti alatima potrebnim za implementaciju projekta. Cilj projekta SNAPI je pomoću aplikacijskog programskog sučelja (engl. *Application programming interface*, API) dohvatiti željene podatke s najpopularnijih društvenih mreža. Predviđeno trajanje projekta je 90 dana.

# Voditelj studentskog tima

Dino Fuks

# Rezultat(i)

Projekt SNAPI projekta je uspješno dohvatiti podatke s društvenih mreža (Facebook, YouTube, Last.fm, Twitter, Instagram i dr.) koristeći službene API-je te pomoću njih razviti korisne nove usluge kao rezultat projekta (primjer usluge: dohvaćanje podataka o filmovima, glazbi, TV emisijama i sl. te njihovo rangiranje i sortiranje po različitim kategorijama kao što su popularnost ili ocjena korisnika).   
  
Literatura:   
<http://www.fer.unizg.hr/_download/repository/Skripta%5B5%5D.pdf>

<http://www.tutorialspoint.com/php/index.htm>

<http://en.wikipedia.org/wiki/Social_network>  
<http://en.wikipedia.org/wiki/Application_programming_interface>

<http://en.wikipedia.org/wiki/Object-oriented_programming>  
<http://en.wikipedia.org/wiki/NoSQL>

<http://thenewboston.org/list.php?cat=11>

<http://www.mongodb.org/>

<https://netbeans.org/>

<http://www.apachefriends.org/en/xampp.html>

# Slični projekti

Projekt nalik na SNAPI je Sakupljalica (prošlogodišnji studentski projekt), koja ima mogućnost da iz nekoliko raznih područja preko Facebooka sakupi informacije o grupi prijatelja te na temelju tih informacija pronađe grupu istomišljenika. Slično kao Sakupljalica, SNAPI će dohvaćati više vrsta informacija te dobivene informacije kombinirati, ali za razliku od Sakupljalice, SNAPI će prikupljati informacije s više različitih društvenih mreža.

# Resursi

U resurse projekta SNAPI ubraja se poznavanje osnova objektno orijentiranog programiranja u Javi, skriptnom jeziku PHP i razvojnim okolinama za navedene programske jezike kao što su NetBeans i XAMPP. Također svaki član projektnog tima mora biti upoznat s radom na klijentskom alatu, kojim će se voditi projekt, TortoiseSVN za pristup i verzioniranje softvera Subversion (SVN), a platforma koja će se pri tom koristiti je CloudForge.com. Svaki student posjeduje osobno računalo ili laptop na kojem će vršiti implementaciju i testiranje programskog koda. U izradi projekta obavezno je korištenje baze podataka MongoDb te je istu potrebno kreirati i u nju pohraniti tražene podatke. U tablici 1 nabrojan je popis ljudskih resursa na projektu SNAPI.

**Tablica 1 - Popis ljudskih resursa na projektu**

|  |  |  |  |
| --- | --- | --- | --- |
| **Ime i prezime** | **E-mail adresa** | **GSM broj** | **Napomene** |
| Dino Fuks | [dino.fuks@fer.hr](mailto:dino.fuks@fer.hr) | 098 963 9370 |  |
| Klara Grčić | [klara.grcic@fer.hr](mailto:klara.grcic@fer.hr) | 098 164 8330 |  |
| Matija Srbić | [matija.srbic@fer.hr](mailto:matija.srbic@fer.hr) | 097 644 1404 |  |
| Martina Majcen | [martina.majcen@fer.hr](mailto:martina.majcen@fer.hr) | 091 242 7311 |  |
| Antonija Mušćet | [antonija.muscet@fer.hr](mailto:antonija.muscet@fer.hr) | 092 191 2059 |  |
| Ivan Validžić | [ivan.validzic@fer.hr](mailto:ivan.validzic@fer.hr) | 098 9322 760 |  |

# Glavni rizici i njihovo smanjivanje

U tablici 2 nabrojani su glavni rizici projekta SNAPI i opis kako smanjiti svaki od navedenih rizika.

**Tablica 2 - Glavni rizici na projektu**

|  |  |
| --- | --- |
| **Rizik** | **Kako ga smanjiti** |
| Neiskustvo rada u timu. | Pravilna organizacija vremena, redovito komuniciranje članova unutar tima te konzultiranje i savjetovanje s mentorima i suradnicima. |
| Nepravilna organizacija i podjela poslova. | Redovita evidencija kontrolnih točaka. |
| Bolest jednog ili više članova tima i nemogućnost nastavka rada na projektu. | Vertikalna podjela poslova prilikom koje isključenje jednog člana neće ugroziti cilj projekta. |
| Neiskustvo u objektnom programiranju i korištenju aplikacijskog korisničkog sučelja. | Pohađanje ubrzanog tečaja u organizaciji suradnika, te pohađanje vještine ''Razvoj usluga i aplikacija za operacijski sustav Android''. |
| Prestanak funkcioniranja neke od razmatranih društvenih mreža u projektu. | Fokus nije na jednoj društvenoj mreži. |


# Glavne faze projekta

1. Pokretanje projekta (15.10.)
   1. Okupljanje i upoznavanje tima
   2. Upoznavanje sa ciljevima
   3. Izbor voditelja
2. Prikupljanje informacija(17.10. – 31.10.)
   1. Početak edukacije
      1. Istraživanje načina rada Facebook aplikacija
      2. Istraživanje alata potrebnih za izradu projekta
3. Planiranje (31.10. – 14.11.)
   1. Dodjela društvenih mreža
4. Izvođenje (14.11. – 15.12.)
   1. Otvaranje profila
   2. Prikupljanje podataka
   3. Spremanje u bazu
5. Završetak projekta (16.12. - 22.12.)
   1. Testiranje i ispravljanje pogrešaka
   2. Ispunjavanje dokumentacije
   3. Izrada prezentacije

Faze projekta su podijeljene prema tjednim sastancima s asistentima i zadacima koji su dodijeljeni/dogovoreni na njima.

# Struktura raspodijeljenog posla (engl. *Work Breakdown Structure* - WBS)

Na slici 1 prikazana je struktura raspodijeljenog posla na projektu SNAPI.



**Slika 1 - Struktura raspodijeljenog posla (engl. Work Breakdown Structure – WBS)**

# Kontrolne točke projekta (engl. *milestones*)

Tablica 3 prikazuje kontrolne točke projekta SNAPI.

**Tablica 3 - Kontrolne točke projekta**

|  |  |  |  |
| --- | --- | --- | --- |
| **Kontrolne točke** | **Planirani datum** | **Realizirani datum** | **Status projekta** |
| Pokretanje projekta | 10.10.2013. | 10.10.2013. | Odvijanje prema planu |
| Prikupljanje informacija | 17.10.2013. | 17.10.2013. | Odvijanje prema planu |
| Planiranje | 31.10.2013. | 31.10.2013. | Odvijanje prema planu |
| Testiranje,ispravljanje   pogrešaka | 16.12.2013. |  | Odvijanje prema planu |
| Završena izrada projekta | 22.12.2013. |  | Odvijanje prema planu |
| Dovršena izrada prezentacija | 05.01.2014. |  | Odvijanje prema planu |

# Gantogram

Grafički prikaz rasporeda projekta ''SNAPI'' (Gantogram) prikazan je na slici 2.



**Slika 2 - Gantogram**

# Zapisnici sastanaka

U tekstu koji slijedi nalaze se zapisnici dosadašnjih radnih sastanaka studenata koji rade na projektu SNAPI te njihovih mentora i suradnika.

**Zapisnik 1. radnog sastanka**

15. listopada 2013.

Nazočni nastavnici: Ignac Lovrek,Vedran Podobnik

Nazočni suradnici: Darko Štriga, Vanja Smailović

Nazočni studenti: Dino Fuks, Klara Grčić, Matija Srbić, Martina Majcen, Antonija Mušćet, Ivan Validžić, (Marko Sršan)

1. Upoznavanje s radom na programskom projektu

Prof. Lovrek i doc. Podobnik su upoznali studente s ciljevima i organizacijom programskog projekta. Projekt će tematski pokriti područje dohvata podataka s društvenih mreža (Google+, LinkedIn, YouTube, Instagram, Pinterest) posredstvom API-a (Application Programming Interface). Projekt će se izvesti u programskim jezicima Java (studenti će se uključiti u predavanja na vještini „Razvoj usluga i aplikacija za operacijski sustav Android“, obavezno je pohađanje prva 4 predavanja, ostala preporučena – uključiti se treba odmah jer su predavanja počela) i PHP (suradnici će pripremiti kratku edukaciju u tom području), koristit će se NoSQL baze podataka (MongoDb, Redis) (suradnici će pripremiti kratku edukaciju u tom području), a sam tijek programske izvedbe će bit podržan alatom za verzioniranje programske podrške cloudforge.com (Darko će poslati pozivnice svima da se uključe u sustav).

2. Voditelj(ica) projekta

Projektni tim će nakon sastanka izabrati voditelja/icu projekta te ime javiti nastavnicima i suradnicima. Voditelj/ica je zadužen(a) za koordinaciju na projektu, uključujući ulogu glavnog kontakta prema nastavnicima/suradnicima s jedne te projektnom timu s druge strane. Zatim, voditelj/ica je zadužen(a) za postavljanje materijala na FERWeb (sukladno rokovima oglašenim na web-stranici) te pisanje zapisnika sastanka (za distribuciju moguće koristiti elektroničku poštu ili platformu Facebook).

3. Zadaće do sljedećeg sastanka

a) proučiti materijale za programski projekt na fakultetskim stranicama weba (svi)

b) prijaviti studente za vještinu „Razvoj usluga i aplikacija za operacijski sustav Android“ (V. Podobnik)

c) pohađati predavanja na vještini „Razvoj usluga i aplikacija za operacijski sustav Android“ (projektni tim)

d) dogovoriti termine za dodatne edukacije (suradnici i projektni tim)

e) proučiti upravljanje projektom (voditelj/ica projekta)

f) proučiti upravljanje rizikom

g) predložiti način kmunikacije projektnog tima

Voditelj(ica) projekta će na temelju satnice i konzultacija s članovima projektnog tima predložiti tjedni termin sastanaka (2-3 termina, pa će se najbolji pronaći sukladno rasporedu nastavnika/suradnika).

Zapisnik priredio: V. Podobnik

**Zapisnik 2. radnog sastanka**

Datum: 17. listopada 2013.

Nazočni nastavnici: -

Nazočni suradnici: Vanja Smailović, Darko Štriga

Nazočni studenti: Klara Grčić, Martina Majcen, Antonija Mušćet, Matija Srbić, Ivan Validžić, Dino Fuks

1. Kratka edukacija

Suradnici (Vanja Smailović i Darko Štriga) su upoznali projektni tim sa sadržajem edukativnog sastanka. Studentima je objašnjeno kako uploadati datoteku na SVN te kako ažurirati podatke sa SVN-a u datoteku na osobnom računalu pomoću klijenta za rad sa SVN sustavom ''TortoiseSVN''. Također studenti su upoznati s osnovama objektno orijentiranog programiranja i osnovnim pojmovima objektnog jezika kao što su: klase, varijable, konstruktori, atributi, metode i pravila pisanja koda (CamelCase). Suradnici su na jednom od računala instalirali platforme ''XAMPP'' i ''NetBeans'' te demonstrirali studentima kako pomoću navedenih platformi napraviti jednostavnu web stranicu u programskom jeziku PHP. Uvod u API-je suradnici su objasnili putem društvene mreže Facebook, registriravši se na ''Facebook developer'' (https://developers.facebook.com/) i dohvaćanjem osnovnih podataka s Facebook profila. Ukratko je objašnjen pojam JSON (JavaScript Object Notation) te protokoli FTP (File Transfer Protocol), HTTP (Hypertext Transfer Protocol) i HTTPS (Hypertext Transfer Protocol Secure).

2. Dogovori

Projektni tim je suradnicima predložio pogodne termine za sljedeći radni sastanak, a odabrani termin je četvrtak, 24.10.2013. u 14:00 sati. Projektni tim je odlučio da će se buduća komunikacija i distribucija materijala vezanih uz projekt provoditi putem Facebook-a.

3. Zadaće do sljedećeg sastanka

1. Na SVN-u kreirati folder ''Materijali'' i u njega pohraniti dokumente koji su korišteni pri edukaciji projektnog tima. (Suradnici)
2. Kreirati Facebook grupu preko koje će projektni tim komunicirati te razmjenjivati dokumente vezane uz projekt i izradu samog projekta. (Voditelj projekta)
3. Na SVN-u kreirati folder ''Zapisnici'' i u njega pohraniti zapisnike s prva dva radna sastanka. (Voditelj projekta)
4. Napisati program (Java ili PHP) u kojem će se, koristeći objektno programiranje, računati oplošje i volumen za kvadar,kuglu,valjak(po odabiru) (Projektni tim)
5. Registrirati se na Facebook developer i dohvatiti osnovne podatke s svog Facebook profila. (Projektni tim)

Zapisnik priredio: Dino Fuks

**Zapisnik 3. radnog sastanka**

Datum: 24. listopada 2013.

Nazočni nastavnici: -

Nazočni suradnici: Vanja Smailović, Darko Štriga

Nazočni studenti: Klara Grčić, Matija Srbić, Martina Majcen, Antonija Mušćet, Ivan Validžić, Dino Fuks

1. API

Na početku druge po redu kratke edukacije, suradnici (Vanja Smailović i Darko Štriga), su na zamolbu projektnog tima održali ponavljanje API-ja kako bi studentima uklonili sve nejasnoće vezane uz spomenutu temu. Proveden je cijeli postupak, od registracije na Facebook developer (<https://developers.facebook.com/>), kreiranja nove aplikacije na developeru, te objašnjenja nama bitnih pojmova iz kreirane aplikacije (''App ID'' , ''App Secret'', ''Namespace'',''Canvas Page'' ).Također je ponovljen i ''JSON'' format, te koristeći se graph appi explorer-om (https://developers.facebook.com/tools/explorer‎) suradnici su pokazali njegov izgled.

2. NoSQL baze podataka

U drugom dijelu edukacije odrađen je uvod u NoSQL baze podataka. Studenti su dobili upute kako instalirati platformu MongoDb (http://www.mongodb.org/) , te kako navedenu platformu pokrenuti. Kako bi olakšali rad s NoSQL bazama podataka suradnici su predložili studentima korištenje alata MoAdmin koji služi kao grafičko sučelje za pristup NoSQL bazi podataka MongoDb. Za navedeni alat dane su upute za instalaciju, a zatim nekoliko primjera (funkcija) korištenja NoSQL baze podataka MongoDb.

Četvrtak, 31.10.2013.u 14.00 sati je dogovoren kao termin sljedećeg sastanka.

3. Zadaće do sljedećeg sastanka

1. Dodati suradnike u kreiranu Facebook grupu. (Voditelj)
2. Napisati zapisnik i objaviti ga na Facebook grupi i SVN-u. (Voditelj)
3. Dodati materijale korištene na 2. edukacijskom sastanku na Facebook grupu i na SVN. (Suradnici)
4. Instalirati platformu MongoDb na lokalnom računalu i kreirati bazu podataka. (Projektni tim)

Zapisnik priredio: Dino Fuks

**Zapisnik 4. radnog sastanka**

Datum: 31. listopada 2013.

Nazočni nastavnici: -

Nazočni suradnici: Vanja Smailović, Darko Štriga

Nazočni studenti: Klara Grčić, Martina Majcen, Antonija Mušćet, Matija Srbić, Ivan Validžić, Dino Fuks

1. Podjela po društvenim mrežama

Na četvrtom po redu radnom sastanku suradnici (Vanja Smailović i Darko Štriga) su studente upoznali s načinom na koji će biti podijeljen posao u izradi projekta. Prezentirali su 6 grupa i za svaku od njih pripadne društvene mreže, a studenti su dobili zadatak da se dogovore na koji način će se podijeliti po grupama. Nakon kratkog dogovora svaki student je odabrao društvenu mrežu koju želi obraditi u ovom projektu. Studenti su se podijelili po grupama i društvenim mrežama na sljedeći način:

-Grupa 1 (Tumblr, Twitter): Antonija Mušćet

-Grupa 2 (Instagram): Martina Majcen

-Grupa 3 (LinkedIn): Dino Fuks

-Grupa 4 (YouTube, Google+[[1]](#footnote-2)): Ivan Validžić

-Grupa 5 (SoundCloud, Last.fm): Matija Srbić

-Grupa 6 (Rotten Tomatoes, TMDB): Klara Grčić

Termin sljedećeg sastanka je četvrtak 7.11.2013.u 14.00 sati.

2. Zadaće do sljedećeg sastanka

1. Ukoliko nemamo od prije kreiran profil za dodijeljenu društvenu mrežu, potrebno ga je kreirati, te se prijaviti na developer i proučiti API-je za dodijeljenu društvenu mrežu. (studenti)

Zapisnik priredio: Dino Fuks

**Zapisnik 5. radnog sastanka**

Datum: 7. studenog 2013.

Nazočni nastavnici: -

Nazočni suradnici: Vanja Smailović

Nazočni studenti: Klara Grčić, Matija Srbić, Martina Majcen, Antonija Mušćet, Ivan Validžić, Dino Fuks.

1. Konzultacije sa suradnikom

Suradnik Vanja Smailović je na petom radnom sastanku omogućio studentima da postavljaju pitanja vezana uz nejasnoće oko zadataka koje je bilo potrebno obaviti do današnjeg radnog sastanka. Nakon što su sve nejasnoće otklonjene, projektni tim je međusobnim dogovorom podijelio poslove vezane uz izradu projektnog plana kako bi isti bio napravljen što bolje i efikasnije.

Termin sljedećeg sastanka je četvrtak 14.11.2013 u 14.00 sati.

2. Zadaće i dužnosti projektnog tima

1. Do nedjelje 10.11.2013. popuniti prvu verziju predloška plana projekta (u skladu s uputama u samom dokumentu). (Projektni tim)
2. Do nedjelje 10.11.2013. predati popunjenu prvu verziju plana projekta. (Voditelj)
3. Izraditi i postaviti zapisnik radnog sastanka na Facebook grupu te na SVN. (Voditelj)

Zapisnik priredio: Dino Fuks

**Zapisnik 6. radnog sastanka**

Datum: 14. studenog 2013.

Nazočni nastavnici: Vedran Podobnik

Nazočni suradnici: Vanja Smailović, Darko Štriga

Nazočni studenti: Klara Grčić, Matija Srbić, Martina Majcen, Antonija Mušćet, Ivan Validžić, Dino Fuks.

1. Analiza plana projekta SNAPI

Nastavnik, Vedran Podobnik, pregledao je prvu verziju plana projekta kojeg su studenti predali na stranicu predmeta projekt ([*http://www.fer.unizg.hr/predmet/pro/grupa\_67*](http://www.fer.unizg.hr/predmet/pro/grupa_67)), te je na šestom po redu radnom sastanku studentima dao na uvid pogreške koje su uočene u predanom planu projekta SNAPI. Nastavnik je studentima predložio kako prepraviti i što dodati u predanoj verziji plana projekta. Nakon analize dokumentacije nastavnik je omogućio studentima da postave pitanja kako bi se razriješile eventualne preostale nedoumice oko izrade samoga projekta te popratne dokumentacije.

1. Zadaće do sljedećeg sastanka
2. Prepraviti prvu verziju plana projekta. (Projektni tim)
3. Reviziju plana projekta predati na stranicu predmeta ''Projekt'', ([*http://www.fer.unizg.hr/predmet/pro/grupa\_67*](http://www.fer.unizg.hr/predmet/pro/grupa_67)). (Voditelj)

Zapisnik priredio: Dino Fuks

**Zapisnik 7. radnog sastanka**

Datum: 4. prosinca 2013.

Nazočni nastavnici: -

Nazočni suradnici:-

Nazočni studenti: Klara Grčić, Matija Srbić, Martina Majcen, Antonija Mušćet, Ivan Validžić, Dino Fuks.

1. Dogovor oko izrade projekta i podjele u grupe.

Na sedmom po redu radnom sastanku svaki student je došao sa ranije pripremljenim popisom na kojem su se nalazile mogućnosti API-ja za društvenu mrežu svakoga studenta. Svaki student je naveo koje mogućnosti imaju API-ji njegove društvene mreže, a nakon toga je krenuo dogovor oko grupiranja prilikom izrade projekta. Sama podjela po grupama izvršena je na način da kombinacija API-ja grupiranih društvenih mreža rezultira mogućnošću izrade korisne aplikacije, te su definirani jasni ciljevi svake aplikacije pojedine grupe.

Konačno studenti su se podijelili na sljedeći način:

* grupa 1: (Last.fm) i (Facebook)- Matija Srbić i Ivan Validžić
* grupa 2: (LinkedIn) i (YouTube)- Dino Fuks i Ivan Validžić
* grupa 3: (Instagram), (Twitter) i (Rotten Tomatoes)- Martina Majcen, Antonija Mušćet i Klara Grčić.

Zapisnik priredio: Dino Fuks

**Zapisnik 8. radnog sastanka**

Datum: 4. prosinca 2013.

Nazočni nastavnici: Vedran Podobnik

Nazočni suradnici: Luka Humski, Darko Štriga

Nazočni studenti: Klara Grčić, Matija Srbić, Martina Majcen, Antonija Mušćet, Ivan Validžić, Dino Fuks

1. Upoznavanje nastavnika i suradnika s odlukama vezanim uz izradu projekta i podjelu po grupama

Na osmom po redu radnom sastanku nastavnici i suradnici su upoznati s odlukama donesenim na ranije održanom sastanku studenata. Svaka grupa studenata je mentore upoznala sa ciljevima i planiranom izvedbom svoje aplikacije, nakon čega su mentori odobrili nastavak izrade projekta u skladu sa iznesenim planom.

1. Podjela po grupama, te ciljevi i planovi svake od grupa

U tekstu koji slijedi su navedene podjele studenata po grupama te dogovoreni ciljevi i planovi izvedbe aplikacije svake grupe.

* **Grupa 1**
  + Studenti koji čine grupu: Matija Srbić, Ivan Validžić
  + Društvene mreže čiji API-ji će biti korišteni: Facebook, Last.fm
  + Izvedba i ciljevi aplikacije: Facebook je danas jedna od najraširenijih društvenih mreža i zbog toga će korisnik ove web aplikacije trebati korisnički račun jedino na ovoj mreži. Aplikacija će s mreže Facebook dohvaćati izvođače i vrstu glazbe iz kategorije "Glazba" koja je formirana prema tome koje je stranice korisnik označio sa "sviđa mi se" te će pomoću tih parametara predložiti korisniku koncerte s mreže Last.fm tih izvođača ili sličnih im izvođača (preko vrste glazbe). Korisnik će se moći dodatno i samostalno pretražiti bazu glazbenih koncerata upisujući u aplikaciju željenog izvođača ili vrstu glazbe, ovisno o prethodnom odabiru načina pretraživanja.
* **Grupa 2**
  + Studenti koji čine grupu: Ivan Validžić, Dino Fuks
  + Društvene mreže čiji API-ji će biti korišteni: YouTube, LinkedIn
  + Izvedba i ciljevi aplikacije: Korisnik ove aplikacije će morati imati korisnički račun najpopularnijoj poslovnoj mreži LinkedIn, dok račun na ostalim mrežama nije obavezan. Aplikacija će s mreže LinkedIn dohvatiti korisnikove vještine (engl. *skills*) te će dohvaćene podatke koristiti kao ključne riječi, na temelju kojih će vršiti pretraživanje mreže YouTube. Cilj aplikacije je, s mreže YouTube, korisniku LinkedIn-a ponuditi linkove o različitim tutorijalima i znanstvenim video uradcima koji bi korisniku mogli biti od interesa pošto će svaki od video uradaka biti ponuđen na temelju dohvaćenih ključnih riječi koje je korisnik naveo u obliku vještina koje posjeduje.
* **Grupa 3**
  + Studenti koji čine grupu: Klara Grčić, Martina Majcen, Antonija Mušćet.
  + Društvene mreže čiji API-ji će biti korišteni: Instagram, Twitter, Rotten
  + Izvedba i ciljevi aplikacije:Korisnik ove aplikacije neće trebati posjedovati korisnički račun na nijednoj od triju korištenih društvenih mreža. Aplikacija će korisniku omogućiti da za traženi film dobije povratne informacije s društvenih mreža Rotten, Instagram i Twitter. S društvene mreže Rotten bit će dohvaćen TITLE, YEAR, ALL\_CRITICS\_PERCENTAGE,ALL\_CRITICS\_AVERAGE\_RATING, ALL\_CRITICS\_COUNT, USER\_PERCENTAGE,USER\_AVERAGE\_RATING, USER\_COUNT , GENRES, SYNOPSIS, RELEASE\_DATE, BOX\_OFFICE, DIRECTORS, WRITERS, CAST. Instagram i Twitter će omogućiti prikaz minimalno 5 slika, odnosno 5 statusa koje imaju hashtag filma i tako dati svoj doprinos korisniku pri upoznavanju s filmom.

Zapisnik priredio: Dino Fuks

**Zapisnik 9. radnog sastanka**

Datum: 19. prosinca 2013.

Nazočni nastavnici: Vedran Podobnik

Nazočni suradnici: Luka Humski, Vanja Smailović, Darko Štriga

Nazočni studenti: Klara Grčić, Matija Srbić, Martina Majcen, Antonija Mušćet, Ivan Validžić, Dino Fuks

1. Demonstracija trenutno izrađenog programskog dijela projekta

Svaka od ranije dogovorenih grupa studenata je na devetom radnom sastanku dala na uvid, te mentorima i suradnicima prezentirala funkcije i mogućnosti do sada napravljenih aplikacija. Mentori i suradnici su svaku aplikaciju testirali uz ulazne podatke po vlastitom odabiru, kako bi provjerili njihov ispravan rad. Grupama studenata su dani savjeti i prijedlozi kako doraditi i unaprijediti rad njihovih aplikacija.

1. Zadaće i dužnosti projektnog tima
2. Predati završnu verziju plana projekta na stranicu predmeta projekt. (Voditelj)
3. Izraditi prvu verziju tehničke dokumentacije projekta. (Projektni tim)
4. Izraditi prvu verziju prezentacije projekta. (Projektni tim)
5. Predati prvu verziju tehničke dokumentacije i prezentacije na stranicu predmeta projekt. (Voditelj)

Zapisnik priredio: Dino Fuks

|  |  |
| --- | --- |
| **Suglasan s dokumentom (potpisuju članovi tima):** |  |
| Dino Fuks | Datum: \_\_\_\_\_\_\_\_\_\_\_\_ Potpis: \_\_\_\_\_\_\_\_\_\_\_\_ |
| Klara Grčić | Datum: \_\_\_\_\_\_\_\_\_\_\_\_ Potpis: \_\_\_\_\_\_\_\_\_\_\_\_ |
| Matija Srbić | Datum: \_\_\_\_\_\_\_\_\_\_\_\_ Potpis: \_\_\_\_\_\_\_\_\_\_\_\_ |
| Martina Majcen | Datum: \_\_\_\_\_\_\_\_\_\_\_\_ Potpis: \_\_\_\_\_\_\_\_\_\_\_\_ |
| Antonija Mušćet | Datum: \_\_\_\_\_\_\_\_\_\_\_\_ Potpis: \_\_\_\_\_\_\_\_\_\_\_\_ |
| Ivan Validžić | Datum: \_\_\_\_\_\_\_\_\_\_\_\_ Potpis: \_\_\_\_\_\_\_\_\_\_\_\_ |

**Odobrio(potpisuje nastavnik):**

Prof.dr.sc. Ignac Lovrek Doc.dr.sc. Vedran Podobnik

Potpis:\_\_\_\_\_\_\_\_\_\_\_\_\_\_\_ Potpis:\_\_\_\_\_\_\_\_\_\_\_\_\_\_\_

Datum:\_\_\_\_\_\_\_\_\_\_\_\_\_\_\_

1. Mreža Google+ kasnije promijenjena u mrežu Facebook zbog tehničkih poteškoća [↑](#footnote-ref-2)